راجہ مہدی علی خان

راجا مہدی علی خان ایک مصنف، شاعر اور ہندی فلمی دنیا میں ایک نغمہ نگار تھے۔ وہ وزیر آباد (موجودہ پاکستان) میں 23 ستمبر 1915ء  میں پیدا ہوئے۔ وہ صرف 4 سال کے تھے جب وہ والد کے سایہ عاطفت سے محروم ہوئے۔ ان کی پرورش ان کی والدہ کی جانب سے ہوئی جو ایک شاعرہ تھی۔وہ نامور صحافی اور شاعر مولانا ظفر علی خان کے بھانجے تھے۔

ملازمت اور فلمی دنیا کا رخ 
دہلی میں آل انڈیا ریڈیو میں ان کی پہلی ملازمت کے دوران راجا مہدی بھی وہیں پر برسرخدمت سعادت حسن منٹو سے واقف ہوئے۔ منٹو ہی کی ایماء پر راجا مہدی فلموں میں کام کرنے کے لیے بمبئی چلے گئے تھے۔ اداکار اور مکالمہ نگار کے طور پر ایک مختصر مدت کے بعد، مہدی کو جب فلم دو بھائی (1947 ء) کے لیے دھن لکھنے کا موقع ملا تو ان کے اصل ہنر کو ابھرنے کا موقع ملا۔ فلم میرا سندر سپنا جو بیت گیا اور یاد کروگے ایک دن ہم کو کے دو نغمے بہت ہی مقبول ہوئے۔

تقسیم ہند کے بعد فلمی دنیا کے لیے مزید کام 
تقسیم ہند کے بعد راجا مہدی علی نے ہندوستان میں رہنے کا فیصلہ کیا۔ 1950ء میں راجا مہدی کی موسیقار مدن موہن سے ملاقات ہوئی۔ اس کے نتیجے میں آنکھیں فلم کے دھن بنائے۔ حالانکہ راجا مہدی نے کئی موسیقی کے ڈائریکٹروں کے ساتھ کام کیا جن میں خاص طور پر شہید (1948ء) کے لیے غلام حیدر کے ساتھ اور ایک مسافر ایک حسینہ (1962ء) کے لیے او پی نیر ساتھ شامل ہیں۔ مگرسب سے بہترین ساجھے داری مہدی کی مدن موہن کے ساتھ تھی۔ دونوں نے مل کر سے مدہوش (1950ء)، اَن پَڑھ (1962ء)،  آپ کی پرچھائیاں (1964ء)، وہ کون تھی  (1964ء)، دلہن ایک رات کی (1966ء) اور میرا سایہ (1966ء) جیسی فلموں کے لیے کچھ یادگار موسیقی تخلیق کی۔

فلمی دنیا سے رخصت 
راجا مہدی علی خان فلموں سے جڑے کاموں سے پیچھے ہٹ گئے تھے لیکن اردو مطبوعات میں نظموں اورافسانے لکھنے کا سلسلہ جاری رکھا۔

تصانیف 
ان کی شخصیت پر کتاب لکھی جا چکی ہے، راجہ مہدی علی خان کی ادبی خدمات، انہوں نے متعد کتب لکھیں،
 راجکماری چمپا
 مضراب
 ملکاؤں کے رومان
 چاند کا گناہ
 کملا (ترجمہ) نثریات راجہ مہدی خان
 بونوں کا قلعہ
 انداز بیاں اور

انتقال 
18 ستمبر 1966ء کوراجہ مہدی کا انتقال ممبئی میں ہو ا ۔

حوالہ جات 

1915ء کی پیدائشیں
1928ء کی پیدائشیں
1966ء کی وفیات
اُردو زبان کے غنائی شعرا
بیسویں صدی کے بھارتی موسیقار
بھارتی مصنفین کے نامکمل مضامین
جہلم کی شخصیات
غیر موجود جائے وفات
وزیر آباد کی شخصیات
ہندی زبان کے غنائی شعرا
ہندوستانی غنائی شعرا
Short description is different from Wikidata